Burjassot inicia les tasques d’asfaltat de diferents carrers del municipi
2025-07-24

L’Ajuntament de Burjassot iniciarà dimarts que ve 10 de febrer l’asfaltat de diferents carrers del municipi amb l’objectiu de millorar el ferm dels mateixos.

Tal com han informat des de Policia Local, l’asfaltat començarà el citat dia en el carrer Félix Pizcueta, des de les confluències amb General Prim i Doctor Lleonart. En aquest cas, l’asfaltat es portarà fins a la zona de la Piscina Coberta i es realitzarà també el dia 11 de febrer.

Els dies 12 i 13, també de febrer, es procedirà a l’asfaltat del carrer Mestre Giner, des del carrer Hortes fins a Pintor Goya. En aquest cas es procedirà a la retirada dels vehicles estacionats.

Finalment, el mateix dia 13 començaran les tasques d’asfaltat en el carrer València, des de la rotonda i fins al carrer Antonio Maura. També s’asfaltaran els carrers Antonio Maura i Mariano Benlliure, fins a Mestre Serrano. Les tasques d’asfaltat en aquest cas s’estendran fins al 17 de febrer.

Des de Policia Local assenyalen als veïns de les zones afectades que les dates de realització de les tasques d’asfaltat són orientatives, ja que també dependrà de la meteorologia perquè es puguen dur a terme amb la major rapidesa i sense inconvenients.